Tyerri Anri

**Tyerri Anri** () — keçmiş Fransa futbolçusu.

## Həyatı
Anri peşəkar karyerasını 1994-cü ildə "Monako" klubunda başlayıb, oradan ilk dəfə olaraq milli komandaya çağırılıb. 1998-ci ildə futbolçunu Turinin Yuventus klubu alır. Yuventusda Anri sol cinah yarımmüdafiəçisi rolunda oynayır, lakin uğursuz sezondan sonra, 1999-cu ildə o 10,5 mln funt sterlinqlə Londonun Arsenal klubuna keçir.

Arsenalda Anri dünya ulduzuna çevrilir. Arsen Venqerin məşqçiliyi altında Anri klubun güclü hücumçusu olur. O, dörd dəfə İngiltərə Çempionatının bombardiri və iki dəfə Qızıl buts mükafatını qazanır. 2005-ci ildə Anri Arsenalın tarixi ərzində ən sərrast bombardiri olur. Tyerri iki dəfə dünyanın ən yaxı futbolçusu adına təklif olunub və iki dəfə İngiltərə Premyer-Liqası mükafatını qazanıb. Arsenalda keçirdiyi axırıncı iki ildə Anri komandasının kapitanı olur, 2006-cı ildə isə komandasına UEFA Çempionlar Liqasının finalına çıxmağa kömək edir, halbuki 2007-ci ilin iyununda Arsenalda keçirdiyi səkkiz ildən sonra 16.1 mln funt sterlinqlə Barselonaya transfer olunub. 2007-ci ilin noyabrında, AVRO 2008 seçmə mərhələsində, Litvaya qarşı oyunda Tyerri özünün Fransa millisindəki 42-ci qolunu vurdu və bununla da o, Mişel Platinini keçərək Fransa tarixində ən məhsuldar oyunçu oldu.

Fransa millisinin heyətində Anri 1998-ci ildə Dünya Çempionu və 2000-ci ildə Avropa Çempionu oldu. Öz nailiyyətləri ilə o dünyanın ən güclü oyunçularıdan biri sayılır.

Meydandan kənarda Anri futbolda rasizmə qarşı aktiv mübarizə aparır, çünki həyatda özü belə hallarla rastlaşıb. Oyun tərzi və inanılmaz sürəti Anrini dünyanın ən şöhrətli oyunçularından birinə çevirmişdir. O Nike, Reebok, Reno, Pepsi, Gillette kimi kompaniyaların reklam çarxlarında çəkilib. L'Equipe magazine jurnalının araşdırmasına görə Tyerri Anri 2007-ci ildə Fransanın ən çox gəlir qazanan idmançısı olmuşdur.

2008-ci ilin iyulunda Londonun Arsenal klubunun rəsmi saytında keçirilən sorğunun nəticələrinə görə, Tyerri Anri klubun tarixi ərzində ən yaxşı oyunçusu seçilmişdir.

## Futbolçu kariyerası

##### Monako
1990-cı ildə Monako skoutlarından Arnold Katalonanı Tyierri Anrinin oyununa baxmaq üçün göndərir. Skoutun baxdığı oyunda Anri 6 dəfə fərqlənir və ona Monakonun gənc komandasına qoşulmaq təklif olunur. Məktəbdəki qiymətləri yaxşı olduğundən heç bir çətinlik cəkmədən, Anri Arsen Vengerin başçılıq etdiyi Monakoya yollanır. Debüt oyunu 1994-cü il AVqustun 31ində Nice qarşı oynadıqları 2–0 lıq məğlubiyyət olur. Venger onu ilk öncə mərkəz hücumçusu daha sonra isə sürətinə görə cinah yarım müdafiəçisi kimi oynadır.

## Qazandığı trofeylər
* Dünya Çempionu: 1998
* Vitse-dünya Çempionu: 2006
* DÇ-ları iştirakçısı: 1998, 2002, 2006
* Avropa Çempionu: 2000
* AÇ-ları iştirakçısı: 2000, 2004, 2008
* Konfederasiya Kubokunun qalibi: 2003
* Fransa Çempionu: 1996–97
* Fransa Kubokunun qalibi: 1997
* İngiltərə Çempionu: 2001–02, 2003–04
* İngiltərə Kubokunun qalibi: 2002, 2003, 2005
* İngiltərə Superkubokunun qalibi: 2002, 2004
* İspaniya Çempionu: 2008–09
* İspaniya Kubokunun qalibi: 2009
* Çempionlar Liqasının qalibi: 2009
* Qızıl buts sahibi: 2004, 2005
* İngiltərə Premyer-Liqasının bombardiri: 2002, 2004, 2005, 2006
* İngiltərə Premyer-Liqasında ilin oyunçusu: 2006

## İstinadlar